CELEX: 62010TN0295
Language: el
Date: 2010-07-07 00:00:00
Title: Υπόθεση T-295/10: Προσφυγή του Kerfalla Person Câmara κατά του Συμβουλίου της Ευρωπαϊκής Ένωσης που ασκήθηκε στις 7 Ιουλίου 2010

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/51
            
         Προσφυγή του Kerfalla Person Câmara κατά του Συμβουλίου της Ευρωπαϊκής Ένωσης που ασκήθηκε στις 7 Ιουλίου 2010
   (Υπόθεση T-295/10)
   ()
   2010/C 234/91
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Kerfalla Person Camara (εκπρόσωπος: J.-C. Tchikaya, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει τον κανονισμό (ΕΕ) 1284/2009 του Συμβουλίου, της 22ας Δεκεμβρίου 2009, για την επιβολή περιοριστικών μέτρων κατά της Δημοκρατίας της Γουινέας, καθόσον αφορά τον προσφεύγοντα·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Ο προσφεύγων ζητεί την ακύρωση του κανονισμού (ΕΕ) 1284/2009 του Συμβουλίου, της 22ας Δεκεμβρίου 2009, για την επιβολή περιοριστικών μέτρων κατά της Δημοκρατίας της Γουινέας (1), καθόσον ο προσφεύγων περιλαμβάνεται στον κατάλογο φυσικών και νομικών προσώπων, οντοτήτων και φορέων, των οποίων δεσμεύονται τα κεφάλαια και οι οικονομικοί πόροι, κατ’ εφαρμογή του άρθρου 6 του εν λόγω κανονισμού.
   Προς στήριξη της προσφυγής του, ο προσφεύγων προβάλλει τρεις λόγους αντλούμενους:
   
               —
            
            
               από πρόδηλη πλάνη εκτιμήσεως, λόγω θέσεως του προσφεύγοντος στον κατάλογο των φυσικών και νομικών προσώπων, οντοτήτων και φορέων, των οποίων δεσμεύονται τα κεφάλαια και οι οικονομικοί πόροι·
            
         
               —
            
            
               από παράβαση του άρθρου 215, παράγραφος 3, ΣΛΕΕ, εφόσον ο προσβαλλόμενος κανονισμός δεν περιλαμβάνει καμία νομική και, μεταξύ άλλων, δικονομική εγγύηση·
            
         
               —
            
            
               από παραβίαση του Χάρτη των θεμελιωδών δικαιωμάτων της Ευρωπαϊκής Ένωσης, καθόσον ο προσβαλλόμενος κανονισμός παραβιάζει i) την αρχή της απαγορεύσεως των διακρίσεων, διατηρώντας το όνομα του προσφεύγοντος στον κατάλογο των προσώπων, επί των οποίων επιβάλλονται κυρώσεις, λόγω της κοινωνικής του καταγωγής, ii) τα δικαιώματα άμυνας, εφόσον δεν προβλέπει διαδικασία κοινοποιήσεως στον προσφεύγοντα των στοιχείων που έχουν γίνει δεκτά σε βάρος του, iii) το δικαίωμα αποτελεσματικής ένδικης προσφυγής, εφόσον το Συμβούλιο δεν πληροφόρησε τον προσφεύγοντα περί των ενδίκων μέσων, και iv) το δικαίωμα ιδιοκτησίας του προσφεύγοντος.
            
         
      (1)  ΕΕ L 346, σ. 26.